cyanic-selkie/wikianc huggingface dataset:
Baikonoer
Die besonderhede van 'n ramp, wat Baikonoer op 24 Oktober 1960 getref het, word eers met die nuwe Perestrojka-beleid van 1989 bekend gemaak. Die oorhaastige lansering van die nuwe interkontinentale missiel R-16 lei tot 'n ontploffing, waarin meer as 90 mense dood is.
Virginia Beach, Virginië
Virginia Beach is die grootste stad in die deelstaat Virginië. Die stad is op die suidoostelike kus van Virginië aan die Atlantiese Oseaan geleë. Die stad is in 1906 gestig en drasties vergroot toe dit met Princess Anne County in 1963 saamgesmelt het. Die stad se ekonomie is gebaseer op toerisme, handel, landbou en vissery.
Machadodorp
Machadodorp is 'n dorp in die Nkangala-distriksmunisipaliteit van Mpumalanga, Suid-Afrika. Die naam van die dorp is in 2010 amptelik gewysig na eNtokozweni.
Geskiedenis
Die dorp het begin as 'n spoorwegstasie wat gebou is toe die spoorlyn in 1894 geopen is. Die dorp is op die plaas Geluk van Cornelis Potgieter uitgelê en in 1904 geproklameer. Die dorp is vernoem na Joachim Machado, 'n Portugese ingenieur wat die roete vir die Pretoria-Delagoabaai-spoorlyn in die 1890's opgemeet het en later die goewerneur-generaal van Mosambiek geword het. Die dorp was 'n belangrike uitspannings plek vir die togryers in die dae voor die spoorlyn gebou was.
Na die val van Pretoria tydens die Tweede Vryheidsoorlog was Machadodorp van 5 Junie tot 27 Agustus 1900 die setel van die Transvaalse regering. Sir Redvers Buller het die dorp na sy welslae by die Slag van Bergendal begin bombardeer wat die Transvaalse regering genoodsaak het om Machadodorp te verlaat.
Distrik
Die Emakhazeni munisipale area is 4 736 km² groot en sluit Belfast, Dullstroom en Waterval-Boven in.
Die ekonomie van die distrik is hoofsaaklik op bees- en skaapboerdery gegrond. Die omgewing is ook gewild onder forelhengelaars.
Crambe tuberosa
Crambe tuberosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Crambe en tot die familie Crambeidae. Die wetenskaplike naam van die spesie is die eerste keer geldig gepubliseer in 1991 deur Maldonado & Benito.
Londense Sendinggenootskap
Die Londense Sendinggenootskap is in 1795 in Londen as reuse- vrywillige vereniging gestig deur leiers van die Onafhanklike Kerke, wat met die Anglikaanse Kerk en Presbiteriaanse Kerk saamgespan het om die evangelie aan die heidene te bring.
Die genootskap het denominasionalisme verwerp omdat die leiers geglo het bekeerlinge kan self kies watter kerkverband vir hulle die meeste ooreenkom met die Woord van die Here. In 1818 aanvaar die genootskap die naam London Missionary Society (LSM).
Baie van die eerste sendelinge was afkomstig uit Skotland of Europa en was lekepredikers. Hulle moes na regte onder 'n predikant werk, maar dié situasie het verander weens die opkoms van die mediese sendingaksies. Sedert die begin van die 19de eeu het die LSM sy optrede op die Stille Oseaan en Suider-Afrika toegespits.
In 1966 smelt die LSM saam met die Commonwealth Missionary Society en vorm die Congregational Council for World Mission (CCMW), wat dui op die noue verband wat nog altyd tussen die LSM en die Kongregasionalistiese Kerk bestaan het. In 1977 ontstaan die Council for World Mission toe die Presbyterian Board of Missions by die CCMW inskakel.
Messier 109
Messier 109 of M109 (ook bekend as NGC 3992) is ’n staafspiraalsterrestelsel sowat 83,5 miljoen ligjare van die Aarde af in die sterrebeeld Groot Beer. Dit is in 1781 deur Pierre Méchain ontdek en is eers heelwat later amptelik aanvaar as lid van Charles Messier se katalogus van komeetagtige voorwerpe.
Eienskappe
M109 is die helderste sterrestelsel in die M109-groep, ’n groot groep sterrestelsels in die Groot Beer met dalk meer as 50 stelsels. Dit het drie satelliet-sterrestelsels (UGC 6923, UGC 6940 en UGC 6969) en dalk meer.
In Maart 1956 is die tipe 1a-supernova 1956A in M109 gesien. Dit het ’n maksimum skynbare helderheid van 12,3 mag gehad.
Vivo
Vivo is 'n klein dorpie in die noorde van die Limpopoprovinsie, Suid-Afrika. Nabygeleë dorpe sluit in Alldays en Louis Trichardt. Vivo lê waar die R522 en R521-streeksroetes bymekaar aansluit; in 'n gaping tussen die Soutpansberg en die Blouberg na die weste. Die naam is waarskynlik 'n vervorming van die Sothowoord phofo, (koue wind) wat waarskynlik verwys na die wind wat die hele jaar deur die gaping in die berge waai. Sout word daar naby in 'n pan ontgin.
Sydney Brenner
Sydney Brenner (13 Januarie 1927 – 5 April 2019) was 'n Suid-Afrikaanse molekulêre bioloog en Nobelpryswenner. In 2002 wen hy die Nobelprys vir Fisiologie of Geneeskunde saam met H. Robert Horvitz en John Sulston vir hul ontdekkings oor die genetiese regulering van orgaan-ontwikkeling en geprogrammeerde seldood.
Lewensloop
Brenner is op 13 Januarie 1927 as die seun van Joodse immigrante in Germiston gebore. Sy pa (Morris Brenner) kom in 1910 uit Litaue, en sy ma (Lena Blacher) in 1922 uit Letland in Suid-Afrika aan. Brenner is aan die Germiston Hoërskool en die Universiteit van die Witwatersrand opgelei. Vervolgens voltooi hy sy PhD aan die Exeter College in Oxford. In 1953 was hy saam met Dorothy Hodgkin, Leslie Orgel, Jack Dunitz en Beryl Oughton van die eerste mense om 'n model van die struktuur van DNS te sien, wat deur Francis Crick en James Watson geskep is. Op daai oomblik was hy by die fakulteit skeikunde van die Universiteit van Oxford werksaam. Brenner werk later met Crick in die Cavendish-laboratorium, asook by die Laboratorium van Molekulêre Biologie in Cambridge.
Werk
Brenner maak in die 1960's fundamentele ontdekkings op die gebied van molekulêre biologie, wat toe opgang beleef. So was hy by die identifikasie van boodskapper-RNS (mRNA, messenger RNA) betrokke, en ontdek hy en Crick "frameshift"-mutasies in 1961. Die navorsing gee al deels insig in die genetiese kode. Brenner fokus vervolgens op die gebruik van rondewurms (Caenorhabditis elegans) as 'n modelorganisme om die ontwikkeling van diere te ondersoek. Brenner kies hierdie 1 millimeter lang, deursigtige wurmpies omdat dit vir genetiese analise geskik is, en vinnig in groot hoeveelhede geteel kan word. Die titel van sy Nobeltoespraak, "Nature's Gift to Science", is 'n verwysing na hierdie wurms.
Op 11 Oktober 2006 wen Brenner A*STAR (Agency for Science, Technology and Research) se Nasionale Wetenskap en Tegnologie-medalje in Singapoer. Hy is op 5 April 2019 in Singapoer, op die ouderdom van 92, oorlede.
Thomas Sowell
Hy is gebore in Noord-Carolina maar het grootgeword in Harlem, New York. Hy het sy hoërskoolloopbaan aan Stuyvesant High School gestaak en later aangesluit by die Amerikaanse Marinierskorps tydens die Korea-oorlog. By sy terugkeer na die Verenigde State het Sowell ingeskryf by Harvard-universiteit en in 1958 sy graad in ekonomiese studies magna cum laude verwerf. Hy het in 1959 'n meestersgraad verwerf aan Columbia-universiteit, en in 1968 sy doktorsgraad in ekonomie behaal aan die Universiteit van Chicago. Sowell het gedien op die fakulteite van verskeie universiteite, insluitende Cornell-universiteit en die Universiteit van Kalifornië, Los Angeles. Hy het ook vir verskeie dinkskrums soos die Urban Institute gewerk. Hy is sedert 1980 werksaam by die Hoover-instituut aan Stanford-universiteit, waar hy tans dien as die Rose en Milton Friedman seniorgenoot op openbare beleid. Sowell skryf vanuit 'n Libertyns-konserwatiewe oogpunt. Hy het reeds meer as dertig boeke geskryf en sy werk is wyd gebundel. Hy is die ontvanger van 'n National Humanities Medalje vir innovatiewe studies wat die geskiedenis, ekonomie en politieke wetenskap inkorporeer.
Sowell se nuutste boek, Charter Schools and Their Enemies, is in 2020 gepubliseer.
Vroeë lewe
Sowell is gebore in Gastonia, Noord-Carolina. Sy vader is dood kort voordat hy gebore is, wat Sowell se moeder, 'n huishulp, met vier kinders agtergelaat het. 'n Groot tante en haar twee volwasse dogters het Sowell aangeneem en grootgemaak. In sy outobiografie, "A Personal Odyssey", het Sowell geskryf dat sy interaksie met blanke kinders so beperk was dat hy nie geweet het dat blond 'n tipe haarkleur is nie. Toe Sowell nege was het sy gesin van Charlotte, Noord-Carolina, na Harlem, New York verhuis vir beter geleenthede, en daarmee deelgeneem aan die grootskaalse migrasie van swart Amerikaners vanaf die Amerikaanse Suide na die Noorde.
Hy het gekwalifiseer vir Stuyvesant High School, 'n gesogte akademiese hoërskool in New York Stad, en sodoende die eerste persoon uit sy familie geword wat verder as graad 6 studeer het. Hy is egter op 17-jarige ouderdom gedwing om weens finansiële- en huislike probleme die skool te verlaat. Sowell het 'n aantal poste beklee, waaronder as masjinis by 'n masjienwinkel en as afleweringsman vir Western Union; hy het in 1948 ook in aanmerking gekom vir die Brooklyn Dodgers. Hy is in 1951 tydens die Koreaanse oorlog opgeroep en toegewys aan die Amerikaanse Marinierskorps. Vanweë sy ervaring met fotografie het Sowell 'n fotograaf vir die Marinierskorps geword.
Hoër onderwys en vroeë loopbaan
Na sy eerbare ontslag het Sowell as staatsamptenaar in Washington, DC gewerk en nagklasse bygewoon aan Howard-universiteit, 'n historiese swart kollege. Sy hoë punte in sy eksamens en aanbevelings deur twee professore het hom gehelp om toelating tot Harvard-uiversiteit te kry, waar hy in 1958 sy BA-graad in ekonomie magna cum laude behaal het. Hy het die volgende jaar 'n meestersgraad aan Columbia-universiteit verwerf.
Sowell het gesê dat "ek tydens my 20's" 'n Marxis was; gevolglik was een van sy vroegste professionele publikasies 'n simpatiekgesinde ondersoek na Marxistiese denke teenoor Marxistiese–Leninistiese praktyk. Sy ondervinding as federale staatsamptenaar gedurende die somer van 1960 het egter daartoe gelei dat hy Marxistiese ekonomiese teorie verwerp het ten gunste van vrye mark beginsels. Tydens sy werk het Sowell 'n verband ontdek tussen die styging van die minimum lone vir werkers in die suikerbedryf van Puerto Rico en die toename van werkloosheid in daardie bedryf. Die bestudering van die patrone het Sowell laat teoretiseer dat die staatsamptenare wat die minimumloonwet toepas, meer omgee vir hul eie werk as vir die armes.
Sowell het in 1968 'n doktorsgraad in ekonomie aan die Universiteit van Chicago behaal. Sy proefskrif was getiteld "Say's Law and the General Glut Controversy". Sowell het aanvanklik vir Columbia-universiteit gekies om onder George Stigler, wat later die Nobelprys vir Ekonomie ontvang het, te studeer. Toe hy verneem dat Stigler na die Universiteit van Chicago verhuis, het hy hom daarheen gevolg.
Loopbaan
Sowell was van 1965 tot 1969 assistent-professor in ekonomie aan Cornell-universiteit. Sowell het 30 jaar later oor die oorname van die Willard Straight Hall deur swart studente in 1969 geskryf, en die studente as "skollies" met "ernstige akademiese probleme [wat] onder laer akademiese standaarde toegelaat is" gekarakteriseer en opgemerk "it so happens that the pervasive racism that black students supposedly encountered at every turn on campus and in town was not apparent to me during the four years that I taught at Cornell and lived in Ithaca."
Sowell het klasse in ekonomie gegee aan Howard-universiteit, Rutgers-universiteit, Cornell, Brandeis-universiteit, Amherst Kollege, en die Universiteit van Kalifornië, Los Angeles. Hy is sedert 1980 'n seniorgenoot van die Hoover-instituut aan Stanford-universiteit, waar hy 'n genootskap hou wat vernoem is na Rose en Milton Friedman, sy mentor. Daarbenewens het Sowell verskeie kere op William F. Buckley Jr. se program Firing Line verskyn waartydens hy die ekonomie van ras en privatisering bespreek het.
In 1987 het Sowell ten gunste van federale appèlhofregter Robert Bork tydens die verhore vir Bork se benoeming tot die Amerikaanse Federale Hooggeregshof getuig. In sy getuienis het Sowell gesê dat Bork "die hoogs gekwalifiseerde kandidaat van hierdie generasie is", en dat dit wat hy as geregtelike aktivisme beskou, 'n konsep wat Bork as selfbeskrewe "originalist" en "textualist" teëstaan, "nie voordelig was vir minderhede nie."
In 'n resensie van Sowell se A Conflict of Visions uit 1987 beskryf Larry D. Nachman in die tydskrif Commentary vir Sowell as 'n "toonaangewende verteenwoordiger van die Chicago ekonomieskool."
Gordon Mulholland
Gordon Mulholland (gebore op 30 April 1921 in Kaapstad, † 30 Junie 2010 in Oos-Londen) was 'n Suid-Afrikaanse akteur.
Lewe
Mulholland het sy loopbaan as komediant in troepevermaak tydens die Tweede Wêreldoorlog begin. Na die oorlog gaan hy oor na teaterwerk en vervaardig en speel hy in sy eie vertonings. Hy het ook begin deelneem aan die rolprentbedryf en 'n paar klein rolle gekry.
In 1967 verhuis Mulholland na Suid-Afrika, waar hy suksesvol op die verhoog en in radio werk. Hy het sy deurbraak gemaak met die hoofrol in die 76-delige televisiereeks The Villagers, wat van 1976 tot 1978 uitgesaai is. Hy het in 1986 ook gespeel in die rolprent Jock of the Bushveld.
Stonewall Inn
duimnael|280px|Die Stonewall Inn in 2012; die gebou regs was in 1969 deel van die eiendom.
Die Stonewall Inn, dikwels net Stonewall genoem, is ’n gay kroeg in die buurt Greenwich Village van Manhattan, New York. Dit was in 1969 die terrein van die Stonewall-onluste, wat algemeen beskou word as die belangrikste enkele gebeurtenis wat in Amerika en die wêreld tot die gaybevrydingsbeweging en die moderne stryd om LGBT-regte gelei het.
Die oorspronklike kroeg, wat in 1969 gesluit het, was te Christopherstraat 51 tot 53 geleë. Die Stonewall het in 1972 onder dieselfde bestuur te 22ste Straat 211 in Miami Beach heropen, maar het twee jaar later afgebrand. In 1990 het ’n kroeg as "Stonewall" geopen in die westelike helfte van die oorspronklike gebou in Manhattan (Christopherstraat 53). Die gebied daaromheen is in 1969 verklaar tot die Greenwich Village- historiese distrik en die gebou self is in 2000 verklaar tot ’n nasionale historiese landmerk.
Op 24 Junie 2016 is die Stonewall- nasionale monument afgekondig, die eerste sodanige monument wat aan die LGBT-gemeenskap gewy is.
Geskiedenis
duimnael|links|200px|Die teken wat die polisie ná die klopjag agtergelaat het, word nou net buite die ingang vertoon.
Die gebou is aanvanklik tussen 1843 en 1846 as perdestalle gebou. Tydens die verbod op drank het dit gedien as ’n teerestaurant met die naam Bonnie's Stone Wall, genoem na die eienares, ene Bonnie. Dit is later omskep in ’n restaurant met die naam Bonnie's Stonewall Inn. Die naam is nog later verander in Stonewall Inn Restaurant.
In 1966 het drie lede van die Mafia geld in die gebou belê en dit in ’n gay kroeg omskep nadat dit ’n restaurant en nagklub vir heteroseksuele was. Dit was op sy tyd die grootste gay onderneming in Amerika en gewild onder gays en lesbiërs. Polisieklopjagte was egter algemeen. Een keer per week sou ’n polisieman koeverte met omkoopgeld kom haal; die Stonewall Inn het nie ’n dranklisensie gehad nie. Hoewel die kroeg nie vir prostitusie gebruik is nie, het dwelmverkope en ander "geldtransaksies" daar plaasgevind. Dit was die enigste kroeg vir gay mans in New York-stad waar die klante kon dans. Dit was die grootste trekpleister vandat dit ’n gay kroeg geword het.
Onluste
Die Stonewall-onluste was ’n reeks gewelddadige demonstrasies by die kroeg deur lede van die gay gemeenskap in die vroeë oggendure van 28 Junie 1969.
Omstreeks 01:20 het polisiemanne onverwags ’n klopjag op die kroeg uitgevoer. Dit het egter nie verloop soos beplan nie. ’n Skare het buite die kroeg begin saamdrom en het mettertyd al hoe groter geword. Die skare het hulle begin teensit en die polisie het hulself naderhand saam met ’n klompie ander mense in die kroeg togesluit vir hul eie veiligheid.
Die laaste strooi was toe ’n gestoei uitbreek met ’n vrou in boeie wat na die vangwa begelei is. Sy het herhaaldelik ontsnap en omtrent 10 minute lank met die polisie baklei. Nadat sy vir die skare geskree het hoekom hulle haar nie help nie en die polisie haar in die vangwa getel het, het die skare woedend en veglustig geraak. Die onluste het voortgegaan todat die Tactical Police Force (TPF) van die New Yorkse polisie opgedaag het om die polisie wat in die kroeg gevange was, te bevry. Hulle het probeer om die mense uit die strate te kry deur ’n falanksformasie te vorm, maar dit het tot 04:00 geduur voordat die orde herstel is.
Die gebeure het gelei tot die eerste Gay Pride-optogte in Amerika en elders in die wêreld.
Ná die onluste
Oor die volgende 20 jaar is die terrein gebruik vir verskeie ondernemings, soos ’n bagelwinkel, ’n Chinese restaurant en ’n skoenwinkel. Min mense was bewus van die gebou se geskiedenis en sy verbintenis met die Stonewall-onluste. In die vroeë 1990's het ’n nuwe gay kroeg, bloot Stonewall genoem, in die westelike deel van die oorspronklike terrein geopen.
In Junie 1999 het die Amerikaanse departement van binnelandse sake Christopherstraat 51 en 53 en die omliggende gebied aangewys as ’n nasionale historiese landmerk, die eerste een van belang vir die LGBT-gemeenskap. Die gebou is in die laat 1990's gerestoureer en het ’n gewilde nagklub geword. Dit het egter sy deure in 2006 gesluit. Intussen is dit in 2000 as ’n nasionale historiese landmerk aangewys. Dit is geleë in die Greenwich Village- historiese distrik, ’n bewaarde gebied.
In Maart 2007 het die gebou weer sy deure geopen ná ’n omvattende restourasie. Dit is steeds gewild en bied ’n verskeidenheid shows en deesdae ook gay huweliksonthale aan.
Op 24 Junie 2016 het president Obama die aanwysing van die Stonewall- nasionale monument aangekondig. Dit beskerm Christopherstraat en die omliggende gebied. Die terrein van die Stonewall Inn is binne die grense van die monument, maar bly in privaat besit.
Wendy Raquel Robinson
Wendy Raquel Robinson (gebore 25 Julie 1967) is 'n Amerikaanse aktrise en vervaardiger. Sy is bekend vir haar rolle in die rolprente Miss Congeniality (2000) en Something New (2006), en in die televisiereekse The Steve Harvey Show (1996) en The Game (2006).
Monimiaceae
Monimiaceae is 'n Lemoenhout-familie wat hoort tot die orde Laurales. Daar is 200 spesies wat wêreldwyd tot die familie hoort waarvan slegs een in Suid-Afrika voorkom en die spesie is 'n boom. Dit is hoofsaaklik 'n tropiese en subtropiese familie van die Suidelike Halfrond.
Spesie
Die volgende spesie kom in Suider-Afrika voor:
Hula
Hula is 'n vertellende dans wat deur die Polinesiese bevolking van Hawaii ontwikkel is. Alhoewel die hula-dansstyle van Hawaii sekere oorenkomste met dié van ander Polinesiese volke toon, het hulle vanweë die groot afstand van ander Polinesiese eilande selfstandig ontwikkel.
In sy oorspronklike vorm is die dans deur gesang begelei en het met sy ingewikkelde stelsel van bewegings 'n verskeidenheid kulturele en godsdienstige funksies vervul. Bepaalde danspasse is op die musikale ritme of gesang afgestem, terwyl ander liggaamsdele 'n verhaal vertel. So het die hula in die Hawaise samelewing, wat geen skryfstelsel ontwikkel het nie, onder meer ritusse, kulturele reëls, genealogiese besonderhede, mites en legendes van een generasie na 'n ander oorgedra. Daarnaas is hula-danse ook in die verlede reeds as suiwer vermaak opgevoer.
Die verskillende hula-style kan onder meer volgens die inhoud van die gesang (mele), die begeleidende instrumente of die spesifieke dansstyl van mekaar onderskei word. Volgens 'n baie eenvoudige klassifikasie, wat hom hoofsaaklik tot die dansstyl beperk, word hula-danse tans ook in hula kahiko (tradisionele hula's) en hula auana (moderne hula's) ingedeel. Aangesien die Hawaise term auana as "homself wegbeweeg van" vertaal kan word (in die betekenis van "die tradisionele pad verlaat"), kan streng genome alle hula-style, wat enigsins van die oorgelewerde rituele dansstyl verskil, as moderne hula's beskryf word.
Reeds in die tyd van koning David Kalākaua was die Hawaise dans aan groot veranderings onderworpe en het in die rigting van sy huidige vermaak-dansuitvoering begin beweeg, al is dit nog 'n tyd lank deur spreeksang en ritmiese instrumente begelei.
Kaapse kweper
Die Kaapse kweper (Cryptocarya woodii) is 'n klein tot middelgroot boom wat aan die rand van woud en rivieroewers groei. Die spesie is inheems in die Oos-Kaap, KwaZulu-Natal, Limpopo en Mpumalanga en kom vanaf Grahamstad tot in die Lebomboberge voor. Dit is ook inheems in Eswatini en Mosambiek. Die boom het breë elliptiese blare met 'n kenmerkende druppunt en 'n golwende rant.
Venda (tuisland)
Venda was 'n vorige Bantoestan (tuisland) in die noord-ooste van Suid-Afrika. Dit het 'n oppervlak van sowat 6 807 vierkante kilometer beslaan en bestaan uit twee ingeslote grondgebiede versprei deur die vorige Suid-Afrikaanse provinsie van Transvaal. Die hoofstad van 1979 tot 1994 was Thohoyandou. Die tuisland wat onafhanklikheid van Suid-Afrika verkry het op 13 September 1979 was geskep om Vendas van 'n eie land te voorsien.
Na die eerste demokratiese Suid-Afrikaanse algemene verkiesing van 1994, is die tuisland heringelyf by die Republiek van Suid-Afrika, en wel onder Limpopoprovinsie. Teen daardie tyd het Venda meer as 718 207 inwoners gehuisves.
Geskiedenis
Venda is op 1 Februarie 1973 as selfregerend verklaar, met verkiesings wat later in die jaar gehou is. Verdere verkiesings is in Julie 1978 gehou. Die gebied is op 13 September 1979 deur die Suid-Afrikaanse regering onafhanklik verklaar en sy inwoners het hul Suid-Afrikaanse burgerskap verloor. Net soos die ander tuislande is sy onafhanklikheid nie deur die internasionale gemeenskap erken nie.
Venda was aanvanklik 'n reeks nie-aangrensende gebiede in Transvaal, met een hoofdeel en een hoofeksklaaf. Sy hoofstad, voorheen by Sibasa, is na Thohoyandou (wat die ou Sibasa administratiewe distrik ingesluit het) verskuif toe Venda in 1979 onafhanklik verklaar is. Voor onafhanklikheid is dit uitgebrei om een aaneenlopende gebied te vorm, met 'n totale grondoppervlakte van 6 807 km². In die 1984-verkiesing het die regerende Venda Nasionale Party sy posisie as regerende party behou en die altyd in opposisie Venda Independent People's Party (VIPP) geklop.
Tydens onafhanklikheid in 1979 het die bevolking van Venda op ongeveer 200 000 mense gestaan. Die staat is afgesny van buurland Zimbabwe deur die Madimbo-korridor, wat deur Suid-Afrikaanse troepe gepatrolleer is, na die noorde, en van nabygeleë Mosambiek deur die Krugerwildtuin
Die eerste president van Venda, Patrick Mphephu, was ook 'n opperhoof van die Vhavenda-mense; hy is gebore en het in Dzanani in Limpopo gewoon. Sy opvolger, Frank Ravele, is in 1990 in 'n militêre staatsgreep deur die Venda-weermag omvergewerp, waarna die gebied deur die Raad van Nasionale Eenheid regeer is. Venda is op 27 April 1994 weer by Suid-Afrika ingelyf.
Ligging en klimaat
Venda lê in die verre noordooste van Suid-Afrika en het in 1982 bestaan uit 2 geografiese eenhede met 'n gesamentlike oppervlakte van sowat 7 400 km2. Die grootste geografiese eenheid was in die noorde deur ŉ baie nou landstrook van die Limpoporivier en Zimbabwe geskei, terwyl dit in die noord- en suidooste aan onderskeidelik die Nasionale Krugerwildtuin en Gazankulu gegrens het en in die weste aan die distrikte Messina en Soutpansberg.
Die tweede en baie klein eenheid lê wes van Louis Trichardt. Venda het 'n gematigde tot warm klimaat met 'n gemiddelde somertemperatuur van 23,1 °C en ŉ gemiddelde wintertemperatuur van 16,2 °C.
Die Soutpansbergreeks, waarvan 'n gedeelte van wes na oos deur Venda loop, verdeel die land in 3 reënvalstreke: noord van die bergreeks sak jaarliks tussen 300 en 600 mm reën uit en suid daarvan tussen 500 en 1 000 mm, terwyl die suidwestelike plato van die bergreeks tussen 1 000 en 1 200 mm reën per jaar kry. Die belangrikste riviere is die Nzhelele, die Mutale en die Luvuvhu.
Onderwysinstellings
In 1982 is die Universiteit van Venda bekend as Univen gestig as 'n instelling van hoër onderwys vir die Vhavenda-mense.
Veiligheidsmagte
Die Venda Nasionale Mag is met Venda se onafhanklikheid in 1979 gestig en het verdediging en ander dienste soos polisie en gevangenisse ingesluit. Vreemd genoeg was verkeerspolisiëring deel van hierdie nasionale mag, maar teen 1981 is dit na die departement van justisie oorgeplaas. Die brandweer was egter steeds deel van die Venda Nasionale Mag alhoewel daar planne was om dit aan die burgerlike regering oor te dra.
Die Venda Weermag (VDF) is in September 1982 gestig uit die 112 Bataljon van die Suid-Afrikaanse Weermag en die militêre tak van die Venda Nasionale Mag wat self gestig is toe die Venda-tuisland in September 1979 onafhanklik van Suid-Afrika geword het. Kolonel Gabriel Ramushwana is aangestel as die Voorsitter van die Raad en Minister van Verdediging en Nasionale Intelligensie was tweede in bevel sowel as die Venda Veiligheidspolisie voordat hy deur Staatspresident Patrick Mphephu na die VDF as stafhoof oorgeplaas is met die doel van sy uiteindelike opvolging as hoof van die VDF.
'n Bloedlose staatsgreep het op 5 April 1990 plaasgevind, die destydse kolonel Ramushwana het 'n SA Weermag Personeelkursus in Pretoria bygewoon. Tot op daardie datum was die hoof van die VDF 'n gesekondeerde SAW-offisier, brigadier Steenkamp, met Ramushwana as sy stafhoof. Staatspresident Ravele was die opperbevelvoerder en is deur 'n Veiligheidsraad geadviseer.
Hierdie komitee het alle veiligheidsverwante kwessies in Venda hanteer, insluitend die kwaliteit van die regering, aangesien die staatsgreep op wydverspreide bewerings van korrupsie en wanadministrasie gevolg het.
Jubaland
Jubaland (Arabies: جوبالاند‎, Somalies: Jubbaland Italiaans: Oltregiuba ), ook Azanië of Juba Valley, is sedert 2010 'n omstrede gebied in die suidelike deel van Somalië en was ook tussen 1998 en 1999 'n omstrede gebied. Die hoofstad is Garbahaarreey en die grootste stad is Kismaayo. Jubaland het 'n oppervlakte van sowat 87 000 km² en sowat 1 300 000 inwoners in 2005 gehad. Die gebied se oostelike grens lê 40–60 km oos van die Jubbarivier, wat strek van Gedo tot by die Indiese Oseaan, terwyl sy westelike kant die Noordoostelike Provinsie aan Kenia grens, wat gedurende die koloniale tydperk uit Jubaland gekerf is.
Craniella
Craniella is 'n genus van sponsdiere uit die klas van die Demospongiae (gewone sponse).
Jubaland
Jubaland het 'n totale oppervlakte van 110 293 km2. Die gebied bestaan uit die provinsies Gedo, Benede-Juba en Middel-Juba. Sy grootste stad is Kismayo, wat aan die kus naby die monding van die Jubbarivier geleë is. Bardera, Afmadow, Bu'aale, Luuq, Garbahareey en Beled Haawo is die streek se ander vernaamste stede.
Gedurende die Middeleeue het die invloedryke Somaliese Ajuran-sultanaat oor die gebied geheers, gevolg deur die Geledi-sultanaat. Hulle is later by Brits-Oos-Afrika ingelyf. In 1925 is Jubaland aan Italië afgestaan, wat 'n deel van Italiaanse Somaliland vorm. Op 1 Julie 1960 het die streek saam met die res van Italiaans Somaliland en Brits Somaliland deel geword van die onafhanklike Somaliese Republiek.
Koloniale Era
Zanzibar het op 7 November 1890 'n Britse protektoraat geword en het sy Oos-Afrikaanse besittings op 1 Julie 1895 aan Brittanje afgestaan. Die gebiede wes van die Jubarivier het dus aan Brits-Oos-Afrika behoort voordat dit in 1924 as Trans-Juba of Oltre Giuba na Italië oorgedra is en op 30 Junie 1926 by Italiaanse Somaliland ingelyf is. Trans-Juba het destyds 87 000 km² beslaan met 'n bevolking van 120 000 mense.
Tydens die Tweede Wêreldoorlog is die gebied deur Britse troepe beset en was tot 1947 onder militêre administrasie. Vanaf 1947 tot Somalië se onafhanklikheid op 1 Julie 1960 was Jubaland deel van die Italiaanse Trustgebied van Somalië.
Jubaland
In die Somaliese burgeroorlog sedert 1991 is daar tussen verskeie strydende faksies oor Jubaland geveg. In Desember 1993 het krygsheer Siad Hersi Morgan Kismaayo ingeneem. Met sy SPM-Harti het hy op 3 September 1998 die onafhanklike staat Jubaland geproklameer, maar dit is deur geen anser staat erken nie. Siad Hersi en die SPM-Harti is in 1999 deur die opponerende Juba Valley Alliance (JVA) omvergewerp. Die JVA het op 18 Junie 2001 by die tussentydse regering van Somalië aangesluit, met Jubaland nou nominaal onder hul beheer. Gevegte het voortgegaan met Siad Hersi. In 2006 het die Unie van Islamitiese Howe die mag in Jubaland en baie ander dele van die land oorgeneem en die JVA verdryf. Ná die Unie se nederlaag deur internasionale troepe het radikale Islamitiese milisies onder Al-Sjabaab in die suide gevorm.
Azanië-staat van Somalië
Vanaf 2010 het inwoners in die suide 'n nuwe sekulêre administrasie en stabiliteit in die streek begin soek. Uiteindelik, op 3 April 2011, het Somaliese politici die Republiek Azanië in die Keniaanse hoofstad Nairobi gestig. Toe dit gestig is, is die outonome republieke in die noorde van die land, soos Puntland of Galmudug, as model geneem. Die eerste president van die nuwe republiek was Mohamed Abdi Gandhi, die voormalige minister van verdediging van Somalië. Die naam Azanië, volgens Gandhi, is gekies vir sy historiese betekenis – oorspronklik is die Somaliese kus so deur Egiptiese matrose genoem weens die oorvloedige voorraad kos. In sy woordoorsprong beteken dit "land van oorvloed".
Toe Jubaland in Oktober 2011 van Al-Sjabaab bevry is, het die streek voordeel getrek uit die Keniaanse operasie Linda Nchi (Afrikaans: verdedig die nasie), waarmee Kenia militêr in die burgeroorlog ingegryp het. Waarnemers het vermoed dat Kenia 'n buffersone via die Republiek Azanië wou oprig en invloed wou verkry oor die oliereserwes wat vermoedelik in die streek is.
Jubaland Staat van Somalië
Op 28 Augustus 2013 het die outonome regering 'n nasionale versoeningsooreenkoms met die Somaliese federale regering onderteken. Die ooreenkoms is deur Ethiopië bemiddel en het bepaal dat Jubaland vir die volgende twee jaar deur 'n tussentydse regering onder Ahmed Mohamed Islam regeer sal word. Beheer van die Kismayo-hawe en -lughawe sal vroeg in 2014 in ruil aan die federale regering oorhandig word, met opbrengs wat vir openbare dienste en instellingsbou in Jubaland geoormerk is. Die ooreenkoms maak ook voorsiening vir die integrasie van die streek se militêre magte in die Somaliese weermag, terwyl die tussentydse regering beheer oor die streekpolisiemag behou. Verteenwoordigers van die AU, VN, EU en IGAD was ook teenwoordig by die ondertekening. Die VN se spesiale gesant vir Somalië, Nicholas Kay, het die ooreenkoms 'n "deurbraak wat die deur oopmaak na 'n beter toekoms vir Somalië" genoem.
Demografie
Jubaland het 'n totale bevolking van ongeveer 2,5 miljoen inwoners met die meerderheid wat uit die Darood-stam kom, ook is daar Rahanweyn-, Hawiye- en Dir-stamme teenwoordig. Vanaf 2005 het die samestellende administratiewe streke van Gedo, Laer-Juba en Middel-Juba onderskeidelik 'n geskatte 328 378, 385 790 en 238 877 inwoners gehad Hoofsaaklik van Rahanweyn-, Hawiye-, Dir- en Darood-stamme
Vervoer
Lugvervoer in Jubaland word deur 'n aantal lughawens bedien. Dit sluit die Bardera-lughawe, Garbaharey-lughawe en Kismayo-lughawe in.
Administratiewe afdelings
Jubaland se drie samestellende administratiewe streke is:
Anders Fogh Rasmussen
Anders Fogh Rasmussen (gebore 26 Januarie 1953) is 'n Deense politikus. Hy was die 24ste eerste minister van Denemarke van November 2001 tot April 2009 en die 12de sekretaris-generaal van NAVO van Augustus 2009 tot Oktober 2014. Hy is tans die HUB van politieke adviseerder Rasmussen Global en 'n senior adviseerder by The Boston Consulting Group se buro in Kopenhagen.
Kourou
Kourou is 'n stad in die Franse oorsese département Frans-Guyana met 'n bevolking van sowat 25 000, sowat 40 kilometer noordwes van die hoofstad Cayenne aan die kus van die Atlantiese Oseaan. Die voormalige Franse strafkolonie Duiwelseiland lê naby Kourou.
Kourou is 'n plaaslike toeristebestemming, maar staan veral bekend danksy die lanseersentrum Centre Spatial Guyanais van die Europese Ruimtevaartorganisasie (European Space Agency, ESA). Die sentrum, wat deur die maatskappy Arianespace beheer word, ontstaan in 1965 en word sedert die einde van die sestigerjare gebruik om Franse vuurpyle en satelliete te lanseer.
Centre Spatial Guyanais
Danksy die ligging naby die ewenaar, wat aan 'n vuurpyl 'n addisionele snelheid van 500 meter per sekonde verleen en die noukeurige posisionering van 'n satelliet vergemaklik, word die Centre Spatial Guyanais (CSG) as een van die beste lanseerterreine ter wêreld beskou. Die lanseerterrein beskik oor alle lanseergeriewe en 'n fabriek vir vuurpylbrandstowwe.
Die eerste vuurpyl van die moderne Ariane-reeks word op 24 Desember 1979 gelanseer. Tans word vuurpyle van die tipe Ariane-5 gebruik.
Die geriewe word volgens 'n Russies-Europese ooreenkoms aangepas vir Russiese Sojoes- en Italiaanse Vega-vuurpyle, wat vanaf 2006 vanuit die CSG gelanseer word. Die Russiese ruimtevaartnywerheid beoog om die CSG as 'n alternatiewe lanseerterrein naas Baikonoer te gebruik en kan danksy die gunstige ligging groter laste hanteer.
Allan McLeod Cormack
Allan MacLeod Cormack (23 Februarie 1924 – 7 Mei 1998) was 'n Suid-Afrikaansgebore natuurkundige. In 1979 wen hy en Godfrey Hounsfield die Nobelprys vir Fisiologie of Geneeskunde vir die ontwikkeling van rekenaartomografie (mediese CT-skandering). In 2002 is die Orde van Mapungubwe postuum aan hom toegeken vir sy bydrae tot die wetenskap.
Beknopte biografie
Cormack is op 23 Februarie 1924 in Johannesburg gebore. Hy was die jongste van drie kinders. Sy ouers, George Cormack en Amelia McLeod Cormack, het kort voor die Eerste Wêreldoorlog uit die noorde van Skotland na Suid-Afrika geëmigreer. Hy word aan die Rondebosch Hoërseunskool in Kaapstad onderrig, waar hy onder andere lid van die debat- en die tennisspan was. Vervolgens studeer by natuurkunde aan die Universiteit van Kaapstad en verwerf sy B.Sc. in 1944. Daarna studeer hy kristallografie aan dieselfde universiteit, en verwerf 'n meestersgraad in 1945.
Van 1947 tot 1949 was hy 'n navorsingstudent aan die Universiteit van Cambridge, waar hy by die Cavendish-laboratorium onder Otto Frisch aan probleme met helium-6 werk. Hier ontmoet hy sy toekomstige vrou, Barbara Seavey, 'n Amerikaanse natuurkundestudent.
In 1950 keer hy na die Universiteit van Kaapstad terug. Ná 'n sabbatsjaar aan die Harvard-universiteit in 1956–57, besluit hy en sy vrou om na die Verenigde State te verhuis. Cormack begin hier as 'n professor aan die Tufts-universiteit te werk. In 1966 kry hy Amerikaanse nasionaliteit.
Hoewel hy hom hoofsaaklik op deeltjiefisika toegespits het, het hy ook in X-strale belanggestel. Hy ontwikkel die teoretiese beginsels vir CT-skandering, 'n metode op wiskundige analise gegrond, waarmee akkurate beeld-rekonstruksie van X-strale verkry kan word. Sy resultate is onderskeidelik in 1963 en 1964 in twee artikels in die Journal of Applied Physics gepubliseer. Dit kry egter min aftrek nie, totdat Hounsfield en sy kollegas die eerste CT-skandeerder in 1971 met behulp van Cormacks se teoretiese berekeninge bou. Cormack en Hounsfield het die Nobelprys vir hul afsonderlike bydrae tot die ontwikkeling van die CT-skandeerder gedeel.
Cormack is op 7 Mei 1998 in Winchester (Massachusetts) aan kanker oorlede. Hy was 74 jaar oud.
Kristin Davis
Kristin Davis (gebore 23 Februarie 1965) is 'n Amerikaanse aktrise en vervaardiger. Sy is bekend vir haar rolle in die rolprente Sex and the City (2008), Sex and the City 2 (2010), en Journey 2: The Mysterious Island (2012), en in die televisiereeks Sex and the City (1998).
Friedrich Rückert
Friedrich Rückert (16 Mei 1788 - 31 Januarie 1866) was 'n Duitse digter, vertaler en professor in Oosterse tale.
Biografie
Rückert is in Schweinfurt gebore en was die oudste seun van 'n advokaat. Hy is opgelei aan die plaaslike Gimnasium en studeer aan die universiteite van Würzburg en Heidelberg. Van 1816 tot 1817 werk hy aan die redaksie van die Morgenblatt in Stuttgart. Hy het byna die hele jaar van 1818 in Rome deurgebring en daarna 'n paar jaar in Coburg (1820–1826) gewoon. Rückert is aldaar in 1821 met Luise Wiethaus-Fischer getroud. Hy word in 1826 aangestel as professor in Oosterse tale aan die Universiteit van Erlangen, en in 1841 word hy in 'n soortgelyke pos in Berlyn aangestel. In 1849 bedank hy sy professoraat in Berlyn en gaan woon voltyds op sy landgoed Gut in Neuses (nou 'n deel van Coburg).
Toe Rückert sy literêre loopbaan begin het was Duitsland midde in haar lewe-en-dood-stryd met Napoleon. In sy eerste bundel, Deutsche Gedichte (Duitse gedigte), gepubliseer in 1814 onder die skuilnaam Freimund Raimar, gee hy, veral in Geharnischte Sonette 'n kragtige uitdrukking aan die heersende sentiment van sy landgenote. Van 1815 tot 1818 verskyn Napoleon, eine politische Komödie in drei Stücken (Napoleon, 'n politieke komedie in drie dele) waarvan slegs twee dele gepubliseer word; en in 1817 Der Kranz der Zeit.
Hy reik in 1822 'n digbundel getiteld Östliche Rosen uit; en van 1834 tot 1838 word sy Gesammelte Gedichte (Versamelde gedigte) in ses dele gepubliseer, 'n verskeuse wat reeds deur baie uitgawes is.
Rückert was 'n kenner van sowat dertig tale, en het veral sy merk gemaak as 'n vertaler van Oosterse poësie en as 'n skrywer van gedigte wat in die gees van Oosterse meesters verwek is. Baie aandag is verwek deur sy vertaling van die Maqamat van Al-Hariri van Basra (Hariris Makamen) in 1826, Nal und Damajanti, 'n Indiese verhaal, in 1828, Rostem und Suhrab, eine Heldengeschichte (Rostem en Suhrab, 'n verhaal van helde) in 1830, en Hamasa, oder die ältesten arabischen Volkslieder (Hamasa, oftewel die oudste Arabiese volksliedjies), in 1846.
Van sy oorspronklike werk wat oor Oosterse onderwerpe handel, is:
Die mees uitgebreid van sy werke is Die Weisheit des Brahmanen (Die wysheid van die Brahmane ), gepubliseer in ses dele van 1836 tot 1839. Liebesfrühling (Lente van liefde) (1844), 'n siklus liefdesliedere, is die bekendste van al die werke uit Rückert se pen.
Rückert is in 1866 in, nou deel van Coburg, oorlede. Hy is in die begraafplaas daar begrawe.
Sy werk oefen steeds 'n aansienlike invloed uit op Oosterse studies in Duitsland.
Rückert se digkuns was 'n kragtige inspirasie vir komponiste; daar bestaan ongeveer 121 toonsettings van sy werk - wat hom agter slegs Goethe, Heine en Rilke in die opsig plaas. Onder die komponiste wat sy gedigte getoonset is Schubert, Robert en Clara Schumann, Brahms (twee liedjies vir Stem, Altviool en Klavier, onder andere), Josef Rheinberger, Mahler (die liederesiklusse Kindertotenlieder, Rückert-Lieder ), Max Reger, Richard Strauss, Zemlinski, Hindemith, Bartók, Berg, Hugo Wolf, Heinrich Kaspar Schmid en Jah Wobble.
Gedenktekens
Daar is 'n monument vir Rückert op Marktplatz in Schweinfurt. Die monument vir Rückert, wie se geboortehuis op die suidoostelike hoek van die stadsaal geleë is, staan sedert 1890 in die sentrale plein van Schweinfurt. Dit is geskep deur argitek Friedrich Ritter von Thiersch en die beeldhouer Wilhelm von Rühmann. Allegoriese figure uit sy werke - Geharnischte Sonette en Weisheit des Brahmanen ("Die Wysheid van die Brahmane") - is aan die voete van die brons standbeeld van Rückert geleë.
Rückert word ook herdenk deur 'n klein museum in sy huis in Neuses (nou in Friedrich-Rückert-Strasse) en 'n park, Rückertpark, met 'n borsbeeld. Die museum in die Friedrich-Rückert-Straße huisves meer as 1 000 poppe, waaronder die grootmoeder van die wêreldbekende "Barbie".
Letterkunde
In 1847 het Rückert ook uitgesoekte verse van die Tirukkural, 'n antieke en klassieke Tamil-werk, in Duits vertaal.
Elandsrivier (Olifants, Limpopo)
Die Elandsrivier is 'n takrivier van die Olifantsrivier in Limpopo in Suid-Afrika. Dit ontspring in die hoëveld van westelike Mpumalanga, en vloei dan in noordoostelike Gauteng onder die Molotopad (R573) deur. In die bankenveld het dit 'n aansienlike linkersytak wat ook as Elandsrivier bekend staan. Albei Elandsriviere loop noord van Cullinan deur imposante klowe wat diep in die bankenveld inkerwe, eersgenoemde by Muningi Gorge, en die tweede te Little Eden.
Gladiolus blommesteinii
Gladiolus blommesteinii is 'n meerjarige plant en geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap.
824
Die jaar 824 was 'n skrikkeljaar wat volgens die Gregoriaanse kalender op 'n Maandag begin het. Dit was die 24ste jaar van die 9de eeu n.C. In teenstelling met gewone jare het die jaar 366 dae en 'n 29 Februarie gehad.
Leslie Brooks
Leslie Brooks (13 Julie 1922 – 1 Julie 2011) was 'n Amerikaanse aktrise. Sy was bekend vir haar rolle in die rolprente It's Great to Be Young (1946), The Man Who Dared (1946), Secret of the Whistler (1946), en Cigarette Girl (1947).
826
Die jaar 826 was 'n gewone jaar wat volgens die Gregoriaanse kalender op 'n Donderdag begin het. Dit was die 26ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Lynn Davis (sangeres)
Lynn Davis (gebore 12 Julie 1958) is 'n Amerikaanse aktrise.
Kali Rocha
Kali Rocha (gebore 5 Desember 1971) is 'n Amerikaanse aktrise en skryfster. Sy is bekend vir haar rolle in die rolprent Meet the Parents (2000) en in die televisiereekse Grey's Anatomy (2005), Liv and Maddie (2013), en Man with a Plan (2016).
825
Die jaar 825 was 'n gewone jaar wat volgens die Gregoriaanse kalender op 'n Woensdag begin het. Dit was die 25ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Xu Yinsheng
Xu Yinsheng (Chinees: 徐寅生; Wade-Giles: Hsü Yin-sheng; gebore 12 Mei 1938 in Shanghai) is 'n voormalige manlike tafeltennisspeler van China. Tussen 1959 en 1965 het hy verskeie medaljes in enkel-, dubbel- en spanbyeenkomste in die Wêreldtafeltenniskampioenskap gewen.
Na die skielike dood van Sven-Olof Hammarlund, was hy die president van die Internasionale Tafeltennisfederasie vanaf 1995 tot 1999, toe hy deur die Kanadees Adham Sharara opgevolg is. Hy is in 2010 by die ITTF Hall of Fame ingewy.
827
Die jaar 827 was 'n gewone jaar wat volgens die Gregoriaanse kalender op 'n Vrydag begin het. Dit was die 27ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Messier 110
Messier 110 of M110 (ook bekend as NGC 205) is ’n elliptiese dwergsterrestelsel, en ’n satelliet-stelsel van die Andromeda-sterrestelsel. Dit bevat ’n bietjie stof en tekens van stervorming, wat ongewoon is in ’n elliptiese dwergsterrestelsel.
Anders as Andromeda se ander satellietstelsel, Messier 32, toon NGC 205 nie tekens van ’n supermassiewe swartkolk in sy kern nie. In 1999 het Johnson en Modjaz ’n nova in M110 ontdek.
Geskiedenis
Hoewel Charles Messier die sterrestelsel nooit in sy katalogus van komeetagtige voorwerpe opgeneem het nie, het hy dit saam met Messier 32 op ’n tekening van die Andromeda-sterrestelsel aangebring. Volgens ’n nota op die tekening het Messier NGC 205 op 10 Augustus 1773 die eerste keer waargeneem.
M110 is in 1783 onafhanklik deur Caroline Herschel ontdek en haar broer, William Herschel, het haar ontdekking in 1785 beskryf. Die voorstel om dit in die Messier-katalogus op te neem, is in 1967 deur Kenneth Glyn Jones gedoen. Dit is die laaste voorwerp wat in die katalogus opgeneem is.
Suzuki Swift
Die Suzuki Swift is 'n superminimotor wat sedert 2000 deur Suzuki in Japan vervaardig word. Voor dit was die "Swift"-kenteken aangebring op die Suzuki Cultus in talle uitvoermarkte.
Die Swift is in die Japannese plaaslike mark as die Cultus bemark, en elders as die Suzuki Swift, Suzuki Forsa, Suzuki Jazz, Chevrolet Swift, Chevrolet Sprint en Sprint Metro, Geo en Chevrolet Metro, Pontiac Firefly, Maruti 1000, Holden Barina en Subaru Justy. Weergawes van die tweede geslag Cultus is ook tot 2007 in Indië geproduseer, en die motor is tans steeds in produksie in Pakistan en China.
Mayville
Mayville is 'n woongebied in die noorde van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Les Marais in die suide en Wonderboom-Suid in die ooste.
Louise Brooks
Louise Brooks (14 November 1906 – 8 Augustus 1985) was 'n Amerikaanse aktrise. Sy was bekend vir haar rolle in die rolprente The Show-Off (1926), Diary of a Lost Girl (1929), Pandora's Box (1929), en God's Gift to Women (1931).
Craniella abracadabra
Craniella abracadabra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Cryptocarya
Suid-Afrikaanse spesies
Agt spesies kom in Suidelike Afrika voor:
Mary Bond Davis
Mary Bond Davis (gebore 3 Junie 1958) is 'n Amerikaanse aktrise. Sy is bekend vir haar rolle in die rolprente Coming to America (1988), Hook (1991), Jeffrey (1995), en New York Minute (2004).
828
Die jaar 828 was 'n skrikkeljaar wat volgens die Gregoriaanse kalender op 'n Saterdag begin het. Dit was die 28ste jaar van die 9de eeu n.C. In teenstelling met gewone jare het die jaar 366 dae en 'n 29 Februarie gehad.
Verdrag van Parys
Verdrag van Parys of Vrede van Parys kan na een van die volgende verdrae of vrede wat in Parys, Frankryk, onderteken is verwys:
Tell
'n Tell of tel (van Hebreeus: תֵּל, of uit Arabies:  تلّ, tal) is 'n soort argeologiese kunsmatige heuwel wat weens menslike bewoning en desertering van 'n geografiese ligging oor verskeie eeue ontstaan het. 'n Klassieke tell lyk na 'n lae, afgeknotte konus met 'n gelyke bokant en hellings aan al die kante.
Gravelotte
Gravelotte is 'n klein dorp in die ooste van die Limpopoprovinsie, Suid-Afrika, en lê omtrent halfpad tussen Tzaneen en Phalaborwa.
Tell
Argeologie
'n Tell is 'n opeenvolging van begrawe strukture soos regerings- of militêre geboue, godsdienssentra, of wonings wat op verskillende dieptes gevestig is, afhangend van hul datum van gebruik. Hulle sal dikwels oorvleuel, horisontaal, vertikaal of in beide rigtings. Argeoloë sal tell-liggings uitgrawe ter wille van interpretasies van die argitektuur, doel, en datum van bewoning. Aangesien die uitgrawe van 'n tell 'n destruktiewe proses is, het fisici en geofisici niedestruktiewe metodes ontwikkel vir die kartering van tell-liggings.
Gravelotte
Geskiedenis
Die geskiedenis van die dorp kan teruggevoer word na die Slag van Gravelotte tydens die Frans-Pruisiese oorlog van (1870–1871). Dragonder Fritz Reuter het 'n gelofte afgelê dat indien hy die geveg sou oorleef hy 'n sendeling sal word. Hy oorleef die slag en emigreer na die Transvaal waar hy die sendingstasie Medingen ongeveer 10 km noord van Duiwelskloof stig. Later het hy 'n plaas in die omgewing gekoop en dit Gravelotte genoem, na aanleiding van die geveg.